Mjög mikilvægt er að brjóta ekki númerið og passa þarf uppá að hafa það vel sýnilegt að framan þegar farið er yfir tímatökumotturnar . Sýning er fyrir alla fjölskylduna þar sem áhersla er lögð á undirbúning hlaupara fyrir Reykjavíkurmaraþon Íslandsbanka , almenna hreyfingu , heilsufæði , fatnað , skóbúnað og aðrar stuðningsvörur hlauparans ásamt skemmtilegum uppákomum . Frítt er inná sýninguna og er hún öllum opin . Hér má finna upplýsingar um sýnendur . Hvetjum alla til að gefa sér tíma til að skoða spennandi vörur og þjónustu eftir að hafa náð í hlaupagögnin . Íþróttabandalag Reykjavíkur ( ÍBR ) var stofnað 1944 og eru samtök íþróttafélaganna í Reykjavík . Árlega hefur Íþróttabandalagið umsjón með fimm stórum íþróttaviðburðum : Reykjavíkurmaraþon Íslandsbanka í ágúst , Laugavegshlaupið í júlí , Miðnæturhlaup Suzuki í júní , Norðurljósahlaup Orkusölunnar í febrúar og Reykjavíkurleikar í janúar .